REGULAMENTUL
DE PARTICIPARE  ŞI  ORGANIZARE A CONCURSULUI DE CUNOȘTINȚE GENERALE  PENTRU PREŞCOLARI
DOMENIUL OM ŞI SOCIETATE – educaţie pentru sănătate
“SĂ CRESC MARE ŞI VOINIC” – concurs 
IUNIE 2026

Prezentul regulament conține norme referitoare la condițiile de desfășurare a concursului judeţean de cunoștințe generale, domeniului experiențial om si societate – ”SĂ CRESC MARE ŞI VOINIC”.
Scopul concursului
Formarea unei atitudini pozitive şi responsabile faţă de sănătatea sa şi a celor din jur , a unui stil de viaţă sănătos, dezvoltarea armonioasă sub aspect psiho-fizic a preşcolarilor prin cunoaşterea conţinutului de educaţie pentru societate prin derularea unor activităţi referitoare la igienă, sănătate precum şi a normelor necesare integrării în viaţa socială, reguli de securitate personală şi de grup .
Art. 1. Concursul propune copiilor rezolvarea unei fișe de educaţie pentru sănătate, cu itemi bine formulați, în așa fel încât să corespundă din punct de vedere al curriculumului educației timpurii și grupelor în funcţie de particularităţile de vârstă. 
Art. 2.  Concursul se adresează celor trei grupe de vârstă ( mică 3-4 ani, mijlocie 4-5 ani și mare 5-6 ani). 
CALENDARUL CONCURSULUI DE CULTURĂ GENERALĂ:
Art.3. Înscrierea concurenţilor şi predarea lucrărilor se realizează online,  pe baza fişei de înscriere, în perioada  01-12.06.2025 la adresa de mail proframonacristinamanea@gmail.com 
Pe lucrare vor fi trecute următoarele date: numele şi prenumele copilului care a realizat lucrarea, grupa, educatoare sau educatoarele, în cazul G.P.P. - urilor, unitatea de învăţământ. 
Art. 4 Evaluarea performanțelor obținute de copii la Concursul de cunoștințe generale ,,Să cresc mare şi voinic!ʺ se realizează în funcție de standardele de curriculum specifice fiecarei vârste.  Baremele de corectare vor fi distribuite odată cu subiectele concursului.  Punctajul maxim care se poate obține va fi specificat pe fișa de concurs, pentru fiecare subiect în parte, numărul total de puncte care se pot obține fiind de 10 puncte, corespunzator notei 10 astfel:    
· premiul 1 pentru 10 puncte, 
· premiul 2 pentru 9 puncte, 
· premiul 3 pentru 8 puncte, 
· mențiune pentru 6-7 puncte, 
· premiul de participare sub 6 puncte.
            Art. 5 Evaluarea răspunsurilor conform baremelor de corectare este asigurată de cadrul didactic coordonator. 
           Art. 6  Expedierea diplomelor și a adeverințelor se face online până pe data de 31.08.2026.
           Art.7 Participarea la concurs este gratuită, fiecare cadru didactic poate înscrie în concurs maxim  3 copii de grupă.

Fişă de înscriere

pentru concursul de cultură generală  „Să cresc mare şi voinicʺ -Ediția IV
Numele şi prenumele cadrului didactic îndrumător :
 ............................................................................................................................. 
Grădiniţa..................................................................................................................................
Localitatea: .........................................................................................................................
Județul: .........................................................................................................................
Telefon cadru didactic ............................... E-mail .............................................................

